Balinka (riečka)

Balinka () je väčší potok v okresoch Jihlava a Žďár nad Sázavou v Česku. Je 31,1 km dlhá. Povodie má rozlohu 178,6 km². V okolí Měřína sa jej hovorí Měřínský potok a nižšie aj Zhorský potok alebo tiež Křivý.

 Priebeh toku 
Balinka vzniká spojením niekoľkých potokov severozápadne od Měřína, z ktorých najdlhší pramení severovýchodne od Arnolca na Českomoravskej vrchovine.

Preteká obcami Uhřínov, Baliny a ďalej tečie cez Balinské údolie. Do Veľkého Meziříčí priteká z juhozápadu. Preteká okolo kúpaliska a následne sa po 1000 m vlieva do rieky Oslavy. Prekonáva početné hate a pereje.

 Väčšie prítoky 
 Ľavé - Křivý potok, Blízkovský potok, Lavičský potok
 Pravé - Nadějovský potok, Tříhranný potok, Žďárka, Pohořílský potok, Svatoslavský potok

 Vodný režim 
Rieka spôsobuje najmä v jarných obdobiach problémy s povodňami. Zrejme najväčšia povodeň vo Veľkom Meziříčí bola v roku 1985 v máji. Voda z rieky zatopila námestie a niekoľko vedľajších a jednu hlavnú cestu. Na riečke sa tiež meria prietok každú hodinu. Priemerný ročný prietok činí 0,9 m³/s.

 Využitie 
Balinka je vodohospodársky významný tok. Pre vodákov je zjazdných 19 km toku. Na rieke ležia mestá a obce Uhřínov, Baliny, Velké Meziříčí. Rieka je veľmi čistá a vhodná na kúpanie, napríklad v Balinskom údolí. Spodná časť rieky je vyhlásená ako Prírodný park Balinské údolí.

 Ďalšie fotografie 

 Referencie 

 Iné projekty 

 Externé odkazy 
 Storočná voda vo Veľkom Meziříčí 1985 (video)
 Pozícia na mape ČR
 Prietok v rieke

 Zdroj 

Kategória:Potoky v Česku
Kategória:Vodstvo okresu Jihlava
Kategória:Vodstvo okresu Žďár nad Sázavou

Kategória:Povodie Oslavy